*BILAG 11*

**VÆRDIPAPIRNOTE FOR VÆRDIPAPIRER, DER ER KAPITALANDELE, ELLER ENHEDER UDSTEDT AF INSTITUTTER FOR KOLLEKTIV INVESTERING AF DEN LUKKEDE TYPE**

|  |  |  |  |
| --- | --- | --- | --- |
|  |  | **Side + eventuelle bemærkninger** | **Finanstilsynets bemærkninger** |
| **AFSNIT 1** | **ANSVARLIGE PERSONER, TREDJEPARTSOPLYSNINGER, EKSPERTRAPPORT OG GODKENDELSE FRA DE KOMPETENTE MYNDIGHEDER** |  |  |
| Punkt 1.1 | Angiv, hvilke personer der er ansvarlige for oplysningerne i værdipapirnoten eller dele heraf, samt i givet fald hvilke dele. For så vidt angår fysiske personer, herunder medlemmer af udsteders bestyrelse, direktion eller tilsynsorgan, skal personernes navn og funktion anføres, ved juridiske personer skal navn og hovedkontor anføres.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Ved ”funktion” beskæftigelse uden for udsteder/udbyder, f.eks. advokat, eller revisor (civilt erhverv). Funktion kan derimod ikke være tidligere direktør. Funktion kan godt være professionelt bestyrelsesmedlem, hvis den pågældende ikke har andet civilt erhverv.* |  |  |
| Punkt 1.2 | En erklæring fra de ansvarlige for værdipapirnoten om, at oplysningerne i værdipapirnoten efter deres bedste vidende er i overensstemmelse med fakta, og at der ikke er udeladt oplysninger i værdipapir­ noten, som kan påvirke dens indhold.I givet fald en erklæring fra de ansvarlige for dele af værdipapirnoten om, at oplysningerne i de dele af værdipapirnoten, som de er ansvarlige for, efter deres bedste vidende er i overensstemmelse med fakta, og at der ikke er udeladt oplysninger i disse dele af værdipapirnoten, som kan påvirke dens indhold.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Ansvarserklæringen skal gengives ordret i prospektet. Ordet ”værdipapirnote” kan erstattes med ”prospekt”, når der er tale om et samlet prospekt indeholdende både registreringsdokument og værdipapirnoten.**Det skal bemærkes, at punkt. 1.1 og 1.2 er identiske med punkt. 1.1 og 1.2, som fremgår af bilag 1. Det er derfor også tilstrækkeligt at henvise til det sted i prospektet, hvor oplysningerne gives efter bilag 1.* |  |  |
| Punkt 1.3 | Hvis der i værdipapirnoten indgår en udtalelse eller rapport fra en ekspert, opgives følgende oplys­ ninger om personen:1. navn
2. forretningsadresse
3. kvalifikationer
4. eventuelle væsentlige interesser i udsteder.

Hvis erklæringen eller rapporten er blevet udarbejdet på anmodning af udsteder, skal det angives, at en sådan erklæring eller rapport er vedlagt værdipapirnoten, med tilsagn fra den person, der har godkendt indholdet i den del af værdipapirnoten til formål for prospektet. |  |  |
| Punkt 1.4 | Hvis oplysningerne stammer fra tredjemand, skal det bekræftes, at de er gengivet korrekt, og at der efter udsteders overbevisning ud fra de oplysninger, der er offentliggjort af tredjemand, ikke er udeladt fakta, som kan medføre, at de gengivne oplysninger er unøjagtige eller vildledende. Desuden skal kilden til oplysningerne udpeges. |  |  |
| Punkt 1.5 | En erklæring om, at:1. [værdipapirnoten/prospektet] er blevet godkendt af [navn på den kompetente myndighed] i egen­ skab af kompetent myndighed i henhold til forordning (EU) 2017/1129
2. [navn på den kompetente myndighed] kun godkender, at [værdipapirnoten/prospektet] opfylder standarderne for fuldstændighed, forståelighed og ensartethed i henhold til forordning (EU) 2017/1129
3. godkendelsen ikke kan betragtes som en godkendelse af [kvaliteten af de værdipapirer], der er omfattet af [værdipapirnoten/prospektet]
4. investorerne skal foretage deres egen vurdering af, hvorvidt disse værdipapirer er en for dem egnet investering.

*Denne erklæring kan med fordel komme i forlængelse af selskabets ansvarserklæring, jf. pkt. 1.1 og 1.2.* |  |  |
| **AFSNIT 2** | **RISIKOFAKTORER** |  |  |
| Punkt 2.1 | En beskrivelse af de væsentlige risici, der er særlige for de værdipapirer, der udbydes og/eller optages til handel, inddelt i et begrænset antal kategorier og anført i et afsnit med overskriften »risikofaktorer«. For hver kategori anføres som det første de væsentligste risici i den vurdering, der er udarbejdet vedrørende udsteder, udbyder eller en person, der anmoder om optagelse til handel på et reguleret marked, hvor der tages højde for deres negative effekt på udstederen og værdipapirerne og sandsynligheden for, at de forekommer. Disse risici skal underbygges af indholdet i værdipapirnoten.*Der henvises til ESMAs retningslinjer om risikofaktorer.*  |  |  |
| **AFSNIT 3** | **VÆSENTLIGE OPLYSNINGER** |  |  |
| Punkt 3.1 | **Erklæring om driftskapital**Erklæring fra udsteder om, at denne vurderer, at driftskapitalen er tilstrækkelig til at dække udsteders nuværende behov. I modsat fald anføres det, hvordan udsteder agter at fremskaffe den nødvendige driftskapital.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Arbejdskapitalen vil ikke blive anset for værende tilstrækkelig, hvis provenuet fra udbuddet er medregnet. I sådanne tilfælde skal det tydeligt fremgå, at arbejdskapitalen ikke er tilstrækkelig, samt at arbejdskapitalen alene er tilstrækkelig, når provenuet eller andet medregnes. Herunder skal der anføres en klar handlingsplan, hvis der ikke er tale om en ren erklæring* *Hvis det er helt sikkert, at provenuet kan anvendes, kan det medtages således at arbejdskapitalen kan anses at være tilstrækkelig, imidlertid skal det fremgå tydeligt, at det er medtaget for at kunne opnå en ren erklæring.* *Ved en ren erklæring skal forstås, at der skal gives en erklæring på prospekttidspunktet. For yderligere vedrørende definitionen af ”arbejdskapital” se venligst ESMA recommendations nr. 107.* *Ved ”nærværende behov” forstås, at arbejdskapitalen skal dække en periode på minimum 12 måneder frem i tid fra prospektdatoen. For yderligere herom se venligst ESMA recommendations nr. 108.* *Dertil kan der findes yderligere vedrørende dette pkt. i ESMA recommendations nr. 109-126.* |  |  |
| Punkt 3.2 | **Kapitalisering og gældssituation**Der skal gives en erklæring om kapitalisering og gældssituation (med skelnen mellem garanteret og ugaranteret, sikret og usikret gæld) på en dato, der ikke må ligge mere end 90 dage før datoen for dokumentet. Begrebet »gældssituation« omfatter også indirekte og betinget gæld.Ved væsentlige ændringer i udsteders kapitalisering og gældssituation inden for perioden på 90 dage, skal der gives supplerende oplysninger i form af en redegørelse for ændringerne eller en ajourføring af tallene.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Det skal bemærkes, at erklæringen skal opdateres såfremt der er sket væsentlige ændringer i perioden fra de 90 dage op til prospektdatoen, da erklæringen ellers kan fremstå som vildledende. Såfremt tallene er ældre end 90 dage, skal der ligeledes erklæres om, at der ikke er sket væsentlige ændringer i perioden fra tallene frem til prospektdatoen. Bemærk i relation hertil, at punktet fordrer en skelnen mellem garanteret, ugaranteret, sikret og usikret gæld.*  |  |  |
| Punkt 3.3 | **Fysiske og juridiske personers interesse i udstedelsen/tilbuddet**Beskrivelse af eventuelle interesser og interessekonflikter i forbindelse med udbuddet, der er væsentlige for udsteder, med angivelse af de involverede personer og interessens karakter. |  |  |
| Punkt 3.4 | **Baggrunden for udbuddet og anvendelsen af provenuet**Baggrunden for udbuddet og i givet fald det forventede nettoprovenu fordelt på de hovedposter, hvortil provenuet skal bruges, i prioriteret rækkefølge. Hvis det er udsteder bekendt, at det forventede provenu ikke er tilstrækkeligt til at dække alle de foreslåede planer, angives det nødvendige beløb, og hvordan det fremskaffes. Der skal ligeledes gives detaljer om brugen af provenuet, især når dette anvendes til køb af aktiver, der ikke indgår i den normale virksomhed, til at finansiere bekendtgjorte overtagelser af andre virksomheder eller til at tilbagebetale eller afdrage på gæld.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Anvendelsen af provenu skal præciseres og opstilles i prioriteret rækkefølge.* |  |  |
| **AFSNIT 4** | **OPLYSNINGER OM DE VÆRDIPAPIRER, DER UDBYDES ELLER OPTAGES TIL HANDEL** |  |  |
| Punkt 4.1 | En beskrivelse af den type og klasse værdipapirer, der udbydes og/eller optages til handel, herunder ISIN-kode (International Security Identification Number). |  |  |
| Punkt 4.2 | Det retsgrundlag, som værdipapirerne er udstedt på. |  |  |
| Punkt 4.3 | En angivelse af, om værdipapirerne er navnenoterede eller ihændehaverpapirer, og hvorvidt der er tale om fysiske eller elektroniske værdipapirer. I sidstnævnte tilfælde oplyses navn og adresse på den enhed, der opbevarer registeret. |  |  |
| Punkt 4.4 | Den anvendte valuta ved udstedelsen. |  |  |
| Punkt 4.5 | En beskrivelse af rettigheder, herunder begrænsninger heri, der gælder for hver af værdipapirerne, og proceduren for at udøve disse rettigheder:1. udbytterettigheder:
	1. dato, fra hvilken der oppebæres udbytte
	2. forældelsesfrist for udbytte med angivelse af, hvem dette tilfalder efter forældelse
	3. udbytterestriktioner og procedurer for bosiddende i en anden stat
	4. udbyttets størrelse eller udregningsmetode, interval, kumulativt eller ikke kumulativt
2. stemmerettigheder
3. fortegningsret ved udbud af værdipapirer i samme klasse
4. ret til at få andel i udsteders udbytte
5. ret til at få andel i eventuelt likvidationsprovenu
6. indløsningsbestemmelser
7. ombytningsbestemmelser.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Alle informationerne under udbytterettigheder skal udfyldes, også i de tilfælde hvor der ikke udbetales udbytte, således at investor sættes i stand til at identificere oplysningerne, hvis der besluttes at betale udbytte.* *Der skal angives en konkret forældelsesfrist. Det vil ikke blive anset for tilstrækkeligt blot at skrive ”dansk rets almindelige regler” eller lignende.*  |  |  |
| Punkt 4.6 | Ved nyudstedelser skal det angives, hvilke beslutninger, bemyndigelser og godkendelser aktierne er eller vil blive udfærdiget og/eller udstedt i medfør af.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Af dette punkt skal dels fremgå bemyndigelsen, men også bestyrelsens beslutning om at udnytte bemyndigelsen. Bemyndigelse kan være en henvisning til vedtægterne.* *Det skal bemærkes, at bemyndigelsen skal foreligge forud for udbuddets start, men ikke nødvendigvis forud for prospektets godkendelse. Såfremt sidstnævnte forekommer, eksempelvis hvis bemyndigelsen skal gives på generalforsamlingen og denne først afholdes efter prospektets godkendelse, skal det tydeligt fremgå af prospektet, hvad konsekvensen er, hvis der ikke gives bemyndigelse.*  |  |  |
| Punkt 4.7 | Ved nyemissioner angives værdipapirernes forventede udstedelsesdato. |  |  |
| Punkt 4.8 | En beskrivelse af eventuelle indskrænkninger i værdipapirernes omsættelighed. |  |  |
| Punkt 4.9 | En erklæring om eventuel national lovgivning om overtagelser, som udsteder er omfattet af, og som kan forhindre en sådan overtagelse.En kortfattet beskrivelse af aktionærernes rettigheder og forpligtelser ved eventuelle obligatoriske over­ tagelsestilbud og/eller »squeeze-out«- og »sell-out«- regler i forbindelse med værdipapirerne. |  |  |
| Punkt 4.10 | Angivelse af offentlige overtagelsestilbud vedrørende udsteders aktier, der er fremsat af tredjemand inden for det sidst afsluttede og det løbende regnskabsår. Kursen eller betingelserne ved sådanne tilbud samt resultatet skal anføres.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Dette punkt vedrører reglerne om pligtmæssige overtagelsestilbud i lov om kapitalmarkeder kapitel 8 samt reglerne om indløsningsret og tvangsindløsning af minoritetsaktionærer, jf. § 70 og § 73 i selskabsloven.* |  |  |
| Punkt 4.11 | En advarsel om, at skattelovgivningen i investors medlemsstat og udsteders indregistreringsland kan have indvirkning på indtægterne fra værdipapirerne.Oplysninger om beskatning af værdipapirerne, hvis den foreslåede investering er omfattet af en særlig beskatningsordning gældende for den pågældende investeringstype. |  |  |
| Punkt 4.12 | Hvor det er relevant, de mulige konsekvenser for investeringen i tilfælde af afvikling i henhold til Europa-Parlamentets og Rådets direktiv 2014/59/EU ([[1]](#footnote-1)). |  |  |
| Punkt 4.13 | Identitet og kontaktoplysninger for udbyderen af værdipapirerne og/eller den person, der anmoder om optagelse til handel, såfremt det ikke er udsteder, herunder identifikationskode for juridiske enheder (LEI-kode), hvis udbyder er en juridisk person. |  |  |
| **AFSNIT 5** | **VILKÅR OG BETINGELSER FOR UDBUD TIL OFFENTLIGHEDEN AF VÆRDIPAPIRER** |  |  |
| Punkt 5.1 | **Betingelser, udbudsstatistik, forventet tidsplan og nødvendige foranstaltninger ved benyttelse af udbud­ det.** |  |  |
| Punkt 5.1.1 | De betingelser, på hvilke værdipapirerne udstedes. |  |  |
| Punkt 5.1.2 | Den samlede værdi af udstedelsen/udbuddet, hvor der skelnes mellem værdipapirer, der udbydes til henholdsvis salg og tegning. Hvis beløbet ikke ligger fast, angives den maksimale værdi af de værdi­ papirer, der udbydes (hvis den er fastlagt), og en beskrivelse af, hvordan og hvornår offentligheden underrettes om den endelige værdi af udbuddet.Hvis den maksimale værdi af værdipapirerne ikke kan oplyses i prospektet, skal prospektet præcisere, at købs- eller tegningsaccepter for værdipapirerne kan trækkes tilbage i mindst to arbejdsdage efter, at værdien af de værdipapirer, der udbydes til offentligheden, er indgivet.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Således kan prospektet både indeholde salg af eksisterende aktier og tegning af nye aktier (udbud).* |  |  |
| Punkt 5.1.3 | Den periode, med eventuelle ændringer, hvori tilbuddet står åbent, med en beskrivelse af tegningsprocessen.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Vær venligst opmærksom på fristen ved IPO’s, hvorefter prospektet skal være tilgængeligt i mindst 6 hverdage før udbuddets afslutning.*  |  |  |
| Punkt 5.1.4 | Angivelse af hvornår og under hvilke omstændigheder tilbuddet kan annulleres eller suspenderes, og hvorvidt annulleringen kan finde sted, efter handelen er påbegyndt.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Det skal bemærkes, at såfremt det er et ønske at kunne annullere udbuddet helt frem til settlement, så skal betingelserne for at annullere klart fremgå, og det forudsætter at Nasdaq kun giver en betinget optagelse til handel frem til settlement datoen, samt at annulleringsmuligheden fremgår af risikofaktorafsnittet. Det skal således fremgå tydeligt, hvordan investorerne er stillet, hvis udbuddet tilbagekaldes før afvikling.* |  |  |
| Punkt 5.1.5 | En beskrivelse af en eventuel mulighed for at mindske antallet af tegninger og metoden til tilbagebetaling af overskydende beløb, som ansøgerne har indbetalt. |  |  |
| Punkt 5.1.6 | Detaljer om det mindste og/eller største beløb, der kan tegnes (antal værdipapirer eller samlet beløb, der kan investeres). |  |  |
| Punkt 5.1.7 | Angivelse af den periode, hvori en ansøgning kan trækkes tilbage, hvis investorerne har denne mulighed.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Dette punkt skal fremgå af prospektet uagtet om investorerne har mulighed for at tilbagetrække deres ansøgning.* |  |  |
| Punkt 5.1.8 | Metode og tidsfrist for betaling og levering af værdipapirerne. |  |  |
| Punkt 5.1.9 | En uddybende beskrivelse af fremgangsmåde og dato for offentliggørelse af resultatet af udbuddet. |  |  |
| Punkt 5.1.10 | Procedure for udøvelse af fortegningsretten, tegningsrettighedernes omsættelighed og bestemmelser om ikke udøvede tegningsrettigheder. |  |  |
| **Punkt 5.2** | **Fordelingsplan og tildeling.** |  |  |
| Punkt 5.2.1 | De forskellige kategorier af potentielle investorer, som får udbudt værdipapirerne. Hvis udbuddet fremsættes samtidigt på markedet i flere lande, og hvis en tranche forbeholdes eller blev forbeholdt visse af disse markeder, skal de pågældende trancher angives. |  |  |
| Punkt 5.2.2 | Hvis udsteder har kendskab til dette forhold, skal det oplyses, om større aktionærer, medlemmer af udsteders direktion, tilsynsorgan eller bestyrelse agter at deltage i tegningen, eller om nogen person agter at tegne mere end fem procent af de udbudte papirer.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Det skal bemærkes, at der ligeledes skal oplyses om den konkrete størrelse, som personen agter at tegne. Bindende forhåndstilsagn er omfattet af dette punkt.* |  |  |
| Punkt 5.2.3 | **Oplysninger forud for fordelingen:**1. tilbuddets opdeling i trancher, herunder institutionelle, private og medarbejdertrancher samt øvrige trancher
2. betingelserne for tilbagebetaling, det højeste beløb herfor samt eventuelt den mindste procentsats for individuelle trancher
3. den eller de fordelingsmetoder, der anvendes for private og udsteders medarbejdertranche ved overtegning af disse trancher
4. en beskrivelse af forudbestemt særbehandling af visse investorklasser eller særligt tilknyttede grupper (herunder venne- og familieprogrammer) ved fordelingen, den procentdel af tilbuddet, der er afsat til sådan særbehandling, og kriterierne for at indgå i en sådan gruppe
5. hvorvidt behandlingen af tegningstilbud kan afgøres på grundlag af, hvilket firma der har fremsat dem
6. eventuelle mindstetildelinger inden for privattranchen
7. betingelserne for lukning af tilbuddet samt den dato, hvor tilbuddet tidligst kan lukke
8. om det er tilladt at indgive flere tegningsansøgninger og i modsat fald, hvordan sådanne ansøgninger behandles.
 |  |  |
| Punkt 5.2.4 | Procedure for anmeldelse til ansøgerne af det tildelte beløb med en angivelse af, hvorvidt handelen må påbegyndes, før anmeldelsen er foretaget. |  |  |
| **Punkt 5.3** | **Prisfastsættelse** |  |  |
| Punkt 5.3.1 | En angivelse af den kurs, som værdipapirerne tilbydes til, og størrelsen af eventuelle udgifter og afgifter, der specifikt pålægges køber.Hvis kursen ikke er kendt, skal der i medfør af artikel 17 i forordning (EU) 2017/1129 angives enten:1. maksimumskursen, hvis en sådan foreligger
2. værdiansættelsesmetoderne og -kriterierne og/eller betingelserne, i henhold til hvilke den endelige udbudspris er blevet eller vil blive fastsat, og en forklaring på enhver anvendt værdiansættelses­ metode.

Hvis hverken litra a) eller b) kan oplyses i værdipapirnoten, skal værdipapirnoten præcisere, at købs- eller tegningsaccepter for værdipapirerne kan trækkes tilbage i op til to arbejdsdage efter, at den endelige udbudspris for værdipapirer, der udbydes til offentligheden, er indgivet.*Såfremt kursen er fastsat inden for et prisspænd, og den endelig pris overstiger det angivne spænd, skal der gives besked til markedet samt til Finanstilsynet. I sådanne tilfælde vil investor have tilbagetrædelsesret, hvilket også skal fremgå af prospektet. Det kræver ikke et tillæg til prospektet, såfremt kursen overstiger det angivne spænd. Det vil imidlertid kræve et tillæg at ændre det fastsatte prisspænd.* *Metoden som er anvendt til at fastsætte kursen skal angives, når aktierne ikke er optaget til handel. Det betyder således, at grundlaget for den angivne kurs skal medtages i prospektet.* |  |  |
| Punkt 5.3.2 | Hvordan tilbudskursen offentliggøres. |  |  |
| Punkt 5.3.3 | Hvis udsteders aktionærer har fortegningsret, og denne ret begrænses eller tilbagekaldes, anføres grundlaget for emissionskursen, såfremt udstedelsen sker mod kontant betaling. Samtidig oplyses om årsagen til begrænsningen eller tilbagekaldelsen og om, hvem der drager fordel heraf. |  |  |
| Punkt 5.3.4 | Hvis der foreligger eller kunne foreligge en væsentlig forskel på den offentlige udbudskurs og den reelle kontantkurs for medlemmer af bestyrelse, direktion eller tilsynsorgan, den øverste ledelse eller tilknyt­ tede personer, for så vidt angår værdipapirer, som de har anskaffet inden for det seneste år, eller har ret til at anskaffe, foretages en sammenligning mellem de offentlige indskud i den foreslåede offentlige emission og det reelle kontantindskud, som disse personer betaler. |  |  |
| **Punkt 5.4** | **Placering og garanti** |  |  |
| Punkt 5.4.1 | Navn og adresse på den/dem, der samordner den samlede udstedelse og de enkelte dele heraf, og på den/dem der placerer værdipapirerne i de forskellige lande, hvor udstedelsen finder sted, i det omfang udsteder har kendskab hertil. |  |  |
| Punkt 5.4.2 | Navn og adresse på eventuelle betalingsformidlere og depositarer i hvert land. |  |  |
| Punkt 5.4.3 | Navn og adresse på de enheder, som har afgivet bindende tilsagn om at garantere udstedelsen, og navn og adresse på de enheder, som har påtaget sig at placere udstedelsen uden forbindende eller »bedst muligt«. Oplysninger om de væsentligste aspekter ved tilsagnene, herunder kvoter. Hvis ikke hele udstedelsen er garanteret, angives den del, der ikke er dækket. Angivelse af den samlede udstedelse, der er garanteret, og den del, der er placeret.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*At ”garantere udstedelsen” indebærer, at personen deltager, hvis der ikke fuldtegnes. Der bliver således ikke garanteret for betalingen på vegne af udsteder. Såfremt der stilles en egentlig garanti for aktierne skal bilag 21 anvendes.**Det skal bemærkes, at bindende forhåndstilsagn ikke er at sidestille med at garantere udstedelsen, selvom det kan have samme effekt, når det bindende forhåndstilsagn svarer til minimumsudbuddet.* |  |  |
| Punkt 5.4.4 | Hvornår garantiaftalen er eller vil blive indgået. |  |  |
| **AFSNIT 6** | **AFTALER OM OPTAGELSE TIL HANDEL OG OMSÆTNING** |  |  |
| Punkt 6.1 | Det anføres, om de udbudte værdipapirer er eller vil blive genstand for en ansøgning om optagelse til handel på et reguleret marked eller et tredjelandsmarked, et SMV-vækstmarked eller i en MHF, og de pågældende markeder anføres. Disse oplysninger skal angives, uden at der gives indtryk af, at optagelsen til handel nødvendigvis bliver godkendt. Der oplyses om datoen for værdipapirernes optagelse til handel, hvis denne dato er kendt. |  |  |
| Punkt 6.2 | Alle de regulerede markeder, tredjelandsmarkeder, SMV-vækstmarkeder eller MHF’er, som udsteder har kendskab til, hvor værdipapirer af samme klasse som de værdipapirer, der udbydes eller optages til handel, allerede er optaget til handel. |  |  |
| Punkt 6.3 | Såfremt der samtidig eller omtrent samtidig med ansøgningen om optagelse af værdipapirerne til handel på et reguleret marked tegnes eller placeres værdipapirer af samme klasse ad privat vej, eller såfremt værdipapirer af andre klasser udfærdiges med henblik på offentlig eller privat placering, angives disse transaktioners art og de pågældende værdipapirers antal, kendetegn og kurs. |  |  |
| Punkt 6.4 | I tilfælde af optagelse til handel på et reguleret marked angives oplysninger om de virksomheder, som har afgivet bindende tilsagn om at fungere som formidlere i sekundær omsætning, som skaber likviditet gennem købs- og salgskurser, og en beskrivelse af hovedvilkårene i deres engagement. |  |  |
| Punkt 6.5 | Oplysninger om en eventuel stabilisering i henhold til punkt 6.5.1 til 6.6 ved optagelse til handel på et reguleret marked, et tredjelandsmarked, et SMV-vækstmarked eller i en MHF, hvis en udsteder eller sælgende aktionær har givet mulighed for overtildeling, eller det i øvrigt foreslås, at der kan udføres kursstabilisering i forbindelse med et udbud: |  |  |
| Punkt 6.5.1 | den omstændighed, at der kan blive gennemført stabilisering, at det ikke er sikkert, at den vil blive gennemført, og at den kan blive indstillet på et hvilket som helst tidspunkt |  |  |
| Punkt 6.5.1.1 | den omstændighed, at stabiliseringstransaktioner tager sigte på at støtte værdipapirernes markedspris i stabiliseringsperioden |  |  |
| Punkt 6.5.2 | begyndelsen og afslutningen på den periode, hvor stabilisering kan finde sted |  |  |
| Punkt 6.5.3 | identiteten på den stabiliseringsansvarlige for hver relevant jurisdiktion, medmindre denne ikke er kendt på tidspunktet for offentliggørelsen |  |  |
| Punkt 6.5.4 | at stabilisering kan føre til en højere markedskurs end under normale omstændigheder |  |  |
| Punkt 6.5.5 | det sted, hvor stabiliseringen kan finde sted, herunder, hvor det er relevant, navnet på markedspladsen/ markedspladserne. |  |  |
| Punkt 6.6 | overtildeling og »green shoe«I tilfælde af optagelse til handel på et reguleret marked, et SMV-vækstmarked eller i en MHF:1. det angives, om der sker overtildeling og/eller »green shoe« samt omfanget heraf
2. den periode, hvori der kan ske overtildeling og/eller »green shoe«
3. betingelser for overtildeling eller »green shoe«.
 |  |  |
| **AFSNIT 7** | **VÆRDIPAPIRIHÆNDEHAVERE, DER ØNSKER AT SÆLGE** |  |  |
| Punkt 7.1 | Navn og forretningsadresse på den person eller virksomhed, som ønsker at sælge værdipapirerne, den stilling eller anden væsentlige forbindelse, som sælger inden for de seneste tre år har haft med udsteder eller dennes forgængere eller forbundne virksomheder. |  |  |
| Punkt 7.2 | Angivelse af antal værdipapirer og klasse, som hver værdipapirindehaver tilbyder. |  |  |
| Punkt 7.3 | I tilfælde, hvor en større aktionær sælger værdipapirerne, angives størrelsen på dennes aktiepost både før og umiddelbart efter udstedelsen. |  |  |
| Punkt 7.4 | Ved fastfrysningsaftaler angives detaljerede oplysninger om følgende:1. deltagende parter
2. aftalens indhold og undtagelser
3. fastfrysningsperioden anføres.
 |  |  |
| **AFSNIT 8** | **UDGIFTER VED UDSTEDELSEN/UDBUDDET** |  |  |
| Punkt 8.1 | Samlet nettoprovenu og et estimat over de samlede udgifter ved udstedelsen/udbuddet. |  |  |
| **AFSNIT 9** | **UDVANDING** |  |  |
| Punkt 9.1 | En sammenligning af:1. deltagelse i aktiekapital og stemmerettigheder for de eksisterende aktionærer før og efter kapital­ forøgelsen i forbindelse med den offentlige emission under antagelse af, at de eksisterende aktionærer ikke tegner nye aktier
2. nettoaktivværdien pr. aktie på datoen for den seneste balanceopgørelse forud for den offentlige emission (salgstilbud og/eller kapitalforøgelse) og salgskursen pr. aktie i forbindelse med den offentlige emission.
 |  |  |
| Punkt 9.2 | I tilfælde, hvor de eksisterende aktionærers andel udvandes, uanset om de udnytter deres ret til at tegne nye aktier, fordi en del af den pågældende aktieudstedelse er forbeholdt særlige investorer (f.eks. et institutionelt udbud kombineret med et tilbud til aktionærerne), gives også en angivelse af den udvanding, som de eksisterende aktionærer vil blive påført, ud fra den antagelse, at de benytter deres tegningsret (som supplement til situationen i punkt 9.1, hvor de ikke udnytter den). |  |  |
| **AFSNIT 10** | **YDERLIGERE OPLYSNINGER** |  |  |
| Punkt 10.1 | Hvis der i værdipapirnoten er nævnt rådgivere, der medvirker ved udstedelsen, oplyses det, hvilken funktion de har udført. |  |  |
| Punkt 10.2 | Angivelse af andre oplysninger i værdipapirnoten, som er blevet kontrolleret eller revideret af revisorerne, og hvorom revisorerne har udarbejdet en beretning. Gengivelse af beretningen eller et resumé heraf, hvis dette tillades af de kompetente myndigheder. |  |  |

1. Europa-Parlamentets og Rådets direktiv 2014/59/EU af 15. maj 2014 om et regelsæt for genopretning og afvikling af kredit­ institutter og investeringsselskaber og om ændring af Rådets direktiv 82/891/EØF og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt forordning (EU) nr. 1093/2010 og (EU) nr. 648/2012 (EUT L 173 af 12.6.2014, s.190). [↑](#footnote-ref-1)